দাহ করার জন্য নিয়ে আসা হয়েছে মরদেহকে। কিন্তু আচমকাই সেই মৃতদেহ নড়েচড়ে উঠল! এমনই আশ্চর্য ঘটনার সাক্ষী হল হুগলির ত্রিবেণী শ্মশান চত্বর।
শ্মশানে এসে ওই মৃতদেহ হয়ে উঠল জীবিত। ত্রিবেণীর বৈকুণ্ঠপুর এলাকার রেনু পাল দীর্ঘদিন যাবৎ অসুখে ভুগছিলেন। আজ, শনিবার সকালে তাঁর মৃত্যু হয়।
তাঁর আত্মীয়রা স্থানীয় ত্রিবেণী শ্মশানে  নিয়ে আসেন তাঁর মরদেহ। পাশাপাশি চলছিল নাম সংকীর্তন। এর পর হঠাৎই সবাই লক্ষ করেন, মৃতদেহ নড়ে উঠছে। সঙ্গে সঙ্গেই ছড়িয়ে পড়ে চাঞ্চল্য। 
এর পর আত্মীয়রা তাঁকে উঠে বসিয়ে শুশ্রুষা করতে থাকেন। এই খবর পেয়ে সাংবাদিকরা ছবি তুলতে গেলে তাঁদেরকে ছবি তুলতে বাধা দেন রোগীর আত্মীয়রা। শুধু তাই নয়, তাঁদের ক্যামেরাও কেড়ে নেওয়া হয়। যদিও পরে চিকিৎসকের কাছে নিয়ে যাবার পথে তাঁর মৃত্যু হয়। 
এমন অদ্ভুত ঘটনার খবর দ্রুত ছড়িয়ে পড়ে। খবর পেয়ে স্থানীয় মানুষটরা শ্মশানে এসে ভিড় করেন। ঠিক কী কারণে মৃত রেণুদেবী হঠাৎ প্রাণ ফিরে পেয়েছিলেন, তা অবশ্য এখনও জানা যায়নি।